
ΤΕΥΧΟΣ ΔΕΥΤΕΡΟ 


Αρ 


. Φύλλου 5502 


ΑΠΟΦΑΣΕΙΣ 

Αριθμ. 196860/Ζ1 

Τροποποίηση και αντικατάσταση της 59807/ 
Ζ1 /17.04.2018 απόφασης του Υπουργού Παιδεί¬ 
ας Έρευνας και Θρησκευμάτων και του Υπουρ¬ 
γού Οικονομικών «Έγκριση του καθορισμού 
όρων και διαδικασιών επιλογής δικαιούχων στο 
πλαίσιο του προγράμματος υποτροφιών για με¬ 
ταπτυχιακές σπουδές πρώτου κύκλου στην Ελλά¬ 
δα με ένταξη στην αγορά εργασίας κατ' εφαρμο¬ 
γή της από 18-12-2017 συναφθείσας σύμβασης 
συνεργασίας μεταξύ του Ιδρύματος Κρατικών 
Υποτροφιών (ΙΚΥ) και της Εθνικής Τράπεζας της 
Ελλάδος (ΕΤΕ)- ακαδ. έτους 2017-2018» (Β' 1464). 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου4του α.ν. 1825/1951 (ΦΕΚ 
150/Α71951) «Περί συστάσεωςτου Ιδρύματος Κρατικών 
Υποτροφιών (ΙΚΥ)», όπωςτροποποιήθηκαν και ισχύουν. 

2. Τις διατάξεις του άρθρου 3 του ν. 2158/1993 (ΦΕΚ 
109/Α71993) «Εκσυγχρονισμός του Ιδρύματος Κρατικών 
Υποτροφιών (ΙΚΥ) και άλλες διατάξεις», όπωςτροποποι¬ 
ήθηκαν και ισχύουν. 

3. Τις διατάξεις του άρθρου 59 παρ. 6 του ν. 3966/2011 
(ΦΕΚ 118/Α72011) «Θεσμικό πλαίσιο των Πρότυπων Πει¬ 
ραματικών Σχολείων, Ίδρυση Ινστιτούτου Εκπαιδευτικής 
Πολιτικής, Οργάνωση του Ινστιτούτου Τεχνολογίας Υπολο¬ 
γιστών και Εκδόσεων «ΔΙΟΦΑΝΤΟΣ» και λοιπές διατάξεις». 

4. Τις διατάξεις του άρθρου 77, παρ. 3 του ν. 4270/2014 
(ΦΕΚ 143/Α72014) «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011/85/ ΕΕ)- 
δημόσιο λογιστικό και άλλες διατάξεις», όπως ισχύει. 

5. Τιςδιατάξειςτουάρθρου31,παρ. 1 του ν.4386/2016 
«Ρυθμίσεις για την Έρευνα και άλλες διατάξεις» (ΦΕΚ Α' 
83), όπως ισχύει. 

6. Τ ις διατάξεις του άρθρου 24 του ν. 4452/2017 (ΦΕΚ 
Α' 17), «Ρύθμιση θεμάτων του Κρατικού Πιστοποιητικού 
Γλωσσομάθειας, της Εθνικής Βιβλιοθήκης της Ελλάδας 
και άλλες διατάξεις». 


7. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98/Α72005). 

8. Τις διατάξεις του π.δ. 321/1999 (ΦΕΚ 306/Α71999) 
«Οργανισμός του Ιδρύματος Κρατικών Υποτροφιών 
(ΙΚΥ)». 

9. Τις διατάξεις του π.δ. 80/2016 (Α' 145) «Ανάληψη 
υποχρεώσεων από τους διατάκτες». 

10. Τις διατάξεις του π.δ. 125/2016 (ΦΕΚ 210/Α72016) 
«Διορισμός Υπουργών, Αναπληρωτών Υπουργών και 
Υφυπουργών». 

11. Την Υ29/08-10-2015 απόφαση Πρωθυπουργού 
περί ανάθεσης αρμοδιοτήτων στον Αν. Υπουργό Οικο¬ 
νομικών Γεώργιο Χουλιαράκη (ΦΕΚ 2168/Β72015). 

12. Τις διατάξεις της αριθμ. 50317/Ζ1 /24.3.2016 (Φ.Ε.Κ. 
Υ.Ο.Δ.Δ. 184) απόφασης της Αναπληρώτριας Υπουργού 
Παιδείας, Έρευνας και θρησκευμάτων «Συγκρότηση του 
Διοικητικού Συμβουλίου του Ιδρύματος Κρατικών Υπο¬ 
τροφιών (ΙΚΥ)». 

13. Τις από 3/7/2018 και 28.11.2017 αποφάσεις του 
Δ.Σ. του ΙΚΥ (Συν. 27η/03.07.2018 και 44η/28.11.2017). 

14. Τη με αριθμ.Φ.1/Γ/380/156473/Β1/20-09-2018 ει¬ 
σήγηση της ΓΔΟΥτου ΥΠΠΕΘ. 

15. Το γεγονός ότι από τις διατάξεις της παρούσας 
απόφασης δεν προκαλείται περαιτέρω δαπάνη, πλην της 
αναφερόμενης στην 59807/Ζ1/17.04.2018 απόφαση και 
ειδικότερα, για τα έτη 2018,2019 και 2020 συνολική δαπά¬ 
νη ύψους 1.800.000,00 €, η οποία θα βαρύνει τον τακτικό 
προϋπολογισμό του ΙΚΥ κατά 500.000,00 €, 900.000,00 € 
και 400.000,00 € για τα οικονομικά έτη 2018,2019 και 2020 
αντιστοίχως. 

16. Την από 18-12-2017 σύμβαση μεταξύ ΙΚΥ και ΕΤΕ, 
όπως αυτή τροποποιήθηκε με την από 29-5-2018 σύμβα¬ 
ση μεταξύ ΙΚΥ και ΕΤΕ, αποφασίζουμε την τροποποίηση 
και αντικατάσταση της 59807/Ζ1 /17.04.2018 απόφασης 
ως εξής, αποφασίζουμε: 

Την τροποποίηση και αντικατάσταση της 59807/ 
Ζ1 /17.04.2018 απόφασης του Υπουργού Παιδείας, Έρευ¬ 
νας και Θρησκευμάτων και του Υπουργού Οικονομικών 
«Έγκριση του καθορισμού όρων και διαδικασιών επιλο¬ 
γής δικαιούχων στο πλαίσιο του προγράμματος υποτρο- 

φιών για μεταπτυχιακές σπουδές πρώτου κύκλου στην 
Ελλάδα με ένταξη στην αγορά εργασίας κατ' εφαρμογή 
της από 18-12-2017 συναφθείσας σύμβασης συνεργα¬ 
σίας μεταξύ του Ιδρύματος Κρατικών Υποτροφιών (ΙΚΥ) 
και της Εθνικής Τράπεζας της Ελλάδος (ΕΤΕ)- ακαδ. έτους 
2017-2018» (Β' 1464), ως ακολούθως: 

ΟΡΟΙ ΚΑΙ ΔΙΑΔΙΚΑΣΙΕΣ ΕΠΙΛΟΓΗΣ ΔΙΚΑΙΟΥΧΩΝ ΣΤΟ 
ΠΛΑΙΣΙΟ ΤΟΥ ΠΡΟΓΡΑΜΜΑΤΟΣ ΥΠΟΤΡΟΦΙΩΝ ΓΙΑ ΜΕ¬ 
ΤΑΠΤΥΧΙΑΚΕΣ ΣΠΟΥΔΕΣ ΠΡΩΤΟΥ ΚΥΚΛΟΥ ΣΤΗΝ ΕΛΛΑ¬ 
ΔΑ ΑΚΑΔ. ΕΤΟΥΣ 2018-2019 ΜΕ ΕΝΤΑΞΗ ΣΤΗΝ ΑΓΟΡΑ 


Σε περίπτωση κενών θέσεων σε έναν από τους προκη¬ 
ρυγμένους επιστημονικούς τομείς, οι θέσεις δύνανται να 
μεταφερθούν στον άλλο, μετά από απόφαση της ολομέ¬ 
λειας της Επιτροπής Αξιολόγησης. 

ΚΕΦΑΛΑΙΟ Α: 

ΠΡΟΫΠΟΘΕΣΕΙΣ ΚΑΙ ΟΡΟΙ ΣΥΜΜΕΤΟΧΗΣ 
1. Δικαίωμα συμμετοχής έχουν όσοι πληρούν σωρευ- 
τικά τις κατωτέρω προϋποθέσεις: 
α) Οι έχοντες ελληνική εθνικότητα ή ιθαγένεια, 
β) Οι κάτοχοι πτυχίου/ διπλώματος ελληνικού Πανεπι- 
στημίου/Τ.Ε.Ι ή ισότιμου της αλλοδαπής, με χρόνο κτή¬ 
σης όχι πλέον των 10 ετών (ακαδημαϊκό έτος 2008-2009 
και εφεξής). Ο βαθμός του βασικού πτυχίου πρέπει να 
είναι τουλάχιστον «λίαν καλώς». 

γ) Όσοι κατά την έναρξη του ακαδ. έτους 2018-2019 θα 
εγγραφούν για πρώτη φορά και θα φοιτήσουν στο πρώτο 
εξάμηνο σε εγκεκριμένο Πρόγραμμα Μεταπτυχιακών 
Σπουδών (ΠΜΣ) ειδίκευσης της Ελλάδας, πλήρους ή με¬ 
ρικής φοίτησης (όχι εξ αποστάσεως), διάρκειας από 18 


ΕΡΓΑΣΙΑΣ ΚΑΤ' ΕΦΑΡΜΟΓΗ ΤΗΣ ΑΠΟ 18-12-2017 ΣΥΜΒΑ¬ 
ΣΗΣ ΣΥΝΕΡΓΑΣΙΑΣ ΜΕΤΑΞΥΤΟΥ ΙΔΡΥΜΑΤΟΣ ΚΡΑΤΙΚΩΝ 
ΥΠΟΤΡΟΦΙΩΝ (ΙΚΥ) ΚΛΙΤΗΣ ΕΘΝΙΚΗΣ ΤΡΑΠΕΖΑΣ ΤΗΣ 
ΕΛΛΑΔΟΣ (ΕΤΕ), ΟΠΩΣ ΤΡΟΠΟΠΟΙΗΘΗΚΕ ΜΕΤΗΝ ΑΠΟ 
29-05-2018 ΣΥΜΒΑΣΗ. 

Οι υπό προκήρυξη εξειδικεύσεις ανά επιστημονικό 
τομέα και ο αριθμός των προκηρυσσόμενων θέσεων ανά 
επιστημονικό τομέα και ανά τόπο όπου θα λάβει χώρα 
η μεταπτυχιακή εξειδίκευση των υποψηφίων περιλαμ¬ 
βάνονται στον ακόλουθο πίνακα: 


έως 24 μήνες συμπεριλαμβανομένης και της εκπόνησης 
της διπλωματικής εργασίας. 

δ) Οι κάτοχοι πιστοποιητικού γλωσσομάθειας επιπέδου 
τουλάχιστον καλής γνώσης (επίπεδο Β2) της αγγλικής 
γλώσσας. 

ε) Οι άνδρες με την προϋπόθεση ότι έχουν εκπλη¬ 
ρώσει τις στρατιωτικές τους υποχρεώσεις, ή έχουν 
νόμιμα απαλλαγεί οριστικά απ’ αυτές, ή έχουν ανα¬ 
βολή επαρκή τουλάχιστον για την ολοκλήρωση των 
σπουδών τους. 

Υποψήφιος ο οποίος δεν πληροί τις ανωτέρω προϋπο¬ 
θέσεις ή/και δεν προσκομίσει όλα τα αναφερόμενα στο 
Κεφάλαιο Β δικαιολογητικά, βάσει του περιεχομένου της 
αίτησής του και εντός των ορισμένων προθεσμιών, δεν 
θα αξιολογηθεί 

2. Δεν γίνονται δεκτοί ως υποψήφιοι όσοι: 

• έχουν λάβει ή λαμβάνουν υποτροφία του ΙΚΥ για το 
ίδιο ή άλλο επίπεδο μεταπτυχιακών σπουδών (μεταπτυ¬ 
χιακές σπουδές πρώτου ή δεύτερου κύκλου) ή 


ΜΕΤΑΠΤΥΧΙΑΚΕΣ ΣΠΟΥΔΕΣ 

ΑΘΗΝΑ 

ΘΕΣΣΑΛΟΝΙΚΗ 

ΣΥΝΟΛΟ 

ΘΕΣΕΩΝ 

ΕΠΙΣΤΗΜΟΝΙΚΟΣ 

ΤΟΜΕΑΣ 

ΕΞΕΙΔΙΚΕΥΣΗ 

Οικονομικά/ 

Χρηματοοικονομικά 

- Εφαρμοσμένα Οικονομικά 

- Οικονομική Ανάλυση 

- Χρηματοοικονομικά 

- Διαχείριση Κινδύνων 

- Ελεγκτική 

51 

9 

60 

Πληροφορική 

- Πληροφοριακά Συστήματα 

- Συστήματα Επικοινωνιών και Δίκτυα 

- Ασφάλεια Πληροφοριακών Συστημάτων 

- Βάσεις Δεδομένων 
-Τεχνολογίες Ηλεκτρονικών 
και κινητών Υπηρεσιών 

- Τεχνολογίες Ανάπτυξης Λογισμικού 

- Πληροφοριακά Συστήματα 

Μεγάλης Κλίμακας 

10 


10 

Θετικές Επιστήμες 

- Εφαρμοσμένα Μαθηματικά 

- Στατιστική 

5 


5 

Διοίκηση Επιχειρήσεων/ 
Τραπεζική 

-Τραπεζική 

-Διοίκηση Επιχειρήσεων 

- Στρατηγική 

- Ναυτιλιακά 

- Διοίκηση ΑΔ 

- ΜθΓΚθΐίηρ 

20 

5 

25 

ΣΥΝΟΛΟ 

100 

• έχουν λάβει ή λαμβάνουν υποτροφία από άλλη πηγή 
για το ίδιο Πρόγραμμα Μεταπτυχιακών Σπουδών (ΠΜΣ). 

ΚΕΦΑΛΑΙΟ Β: 

ΑΙΤΗΣΗ ΜΕ ΔΙΚΑΙΟΛΟΓΗΤΙΚΑ ΥΠΟΨΗΦΙΟΤΗΤΑΣ- 
ΠΡΟΘΕΣΜΙΑ ΗΛΕΚΤΡΟΝΙΚΗΣ ΥΠΟΨΗΦΙΟΤΗΤΑΣ: 
όπως θα ορισθεί από το ΔΣ του ΙΚΥ 

1. Αίτηση υποψηφιότητας 

1.1 Για να νομιμοποιηθεί η υποψηφιότητα οι ενδιαφε¬ 
ρόμενοι θα πρέπει να συμπληρώσουν και να υποβάλουν, 
έως την ημερομηνία που θα ορισθεί από το ΙΚΥ, ειδική 
αίτηση-υπεύθυνη δήλωση, αποκλειστικά σε ηλεκτρονική 
μορφή. 

Η υποβολή της αίτησης γίνεται μόνο μέσω του διαδι¬ 
κτυακού τόπου/πλατφόρμας Ιπΐΐρ://3ρρΙίε3ίίοη5.ίΙ<γ.9Γ, 
με συμπληρωμένα όλα τα πεδία και χωρίς οποιαδήποτε 
παράλειψη. 

1.2 Η αίτηση του υποψηφίου συνιστά υπεύθυνη δή¬ 
λωση του ν. 1599/1986, ότι όλα τα αναφερόμενα στην 
αίτηση στοιχεία είναι αληθή και ότι ο υποψήφιος πληροί 
τα κριτήρια του Κεφαλαίου Α' του παρόντος, ήτοι μεταξύ 
άλλων ότι: 

α) Έχει υποβάλει μόνο μία αίτηση. 

β) Δεν έχει λάβει ή λαμβάνει υποτροφία από το ΙΚΥ ή 
άλλη πηγή για το ίδιο πρόγραμμα μεταπτυχιακών σπου¬ 
δών (ΠΜΣ). 

γ) Δεν έχει λάβει ή λαμβάνει υποτροφία από το ΙΚΥ για 
το ίδιο ή άλλο επίπεδο μεταπτυχιακών σπουδών (μετα¬ 
πτυχιακές σπουδές πρώτου ή δεύτερου κύκλου). 

Σε περίπτωση υποβολής ψευδών δηλώσεων θα 
εφαρμόζονται τα προβλεπόμενα από τις διατάξεις του 
ν. 1599/1986. Ειδικότερα, όλοι οι υποψήφιοι είναι απο¬ 
κλειστικά υπεύθυνοι να συμπληρώσουν πλήρως και 
ορθώς όλα τα πεδία της αίτησης έως τη λήξη της προ¬ 
θεσμίας της ηλεκτρονικής υποβολής. 

1.3 Δεν επιτρέπεται οποιαδήποτε αλλαγή στα στοιχεία 
της αίτησης μετά την οριστική ηλεκτρονική υποβολή 
της. 

1.4 Με την υποβολή των αιτήσεών τους, οι ενδιαφε¬ 
ρόμενοι αποδέχονται πλήρως τους όρους της σχετικής 
πρόσκλησης καθώς και το γεγονός ότι η διαδικασία δύ- 
ναται, με απόφαση του ΙΚΥ και κατά πλήρη διακριτική 
ευχέρεια του, να διακοπεί, αναβληθεί ή επαναληφθεί με 
το ίδιο ή και άλλο περιεχόμενο. 

1.5 Δεν λαμβάνεται υπόψη αίτηση που θα σταλεί, με 
οποιονδήποτε άλλο από τον οριζόμενο τρόπο (π.χ. ηλε¬ 
κτρονικό ταχυδρομείο, φαξ κ.ο.κ.). 

1.6 Αιτήσεις οι οποίες δεν εμπίπτουν στους υπό προ¬ 
κήρυξη επιστημονικούς τομείς και εξειδικεύσεις δεν 
αξιολογούνται. 

1.7 Οι υποψήφιοι μπορούν να υποβάλουν μόνο μία 
αίτηση στο πλαίσιο της παρούσας προκήρυξης. 

1.8 Οι αιτήσεις που δεν είναι ορθά και πλήρως συμπλη¬ 
ρωμένες και δεν συνοδεύονται από όλα τα απαιτούμενα 
δικαιολογητικά απορρίπτονται. 

2. Δικαιολογητικά υποψηφιότητας. 

Με την επιτυχή οριστική υποβολή της ηλεκτρονικής 
αίτησης, καταχωρίζεται αυτόματα ο αριθμός υποβολής 
ηλεκτρονικής αίτησης και η ημερομηνία οριστικής υπο¬ 


βολής. Οι υποψήφιοι οφείλουν να εκτυπώσουν και να 
υπογράψουν την υποβληθείσα ηλεκτρονική αίτηση και 
εν συνεχεία, να την υποβάλουν στο ΙΚΥ (Λ. Εθνικής Αντι¬ 
στάσεως 41, 14234 - Ν. Ιωνία), εντός προθεσμίας που θα 
οριστεί από το ΔΣ του ΙΚΥ, ταχυδρομικά με συστημένη 
επιστολή ή με ταχυμεταφορά ή ιδιοχείρως, συνοδευό- 
μενη υποχρεωτικά από τα κάτωθι δικαιολογητικά (τα 
στοιχεία των οποίων δεν θα πρέπει να διαφέρουν από 
αυτά που είχαν συμπληρωθεί στην ηλεκτρονική αίτηση): 
ί) Αντίγραφο Αστυνομικής ταυτότητας ή διαβατηρίου. 
Μ) Αντίγραφο πρώτου βασικού πτυχίου Πανεπιστημίου ή 
Τ.Ε.Ι. 1 ή βεβαίωσης περάτωσης σπουδών όπου θα αναγρά¬ 
φεται απαραιτήτως ο τελικός βαθμός πτυχίου με ακρίβεια 
δύο δεκαδικών ψηφίων. Ο τελικός βαθμός του βασικού 
πτυχίου θα πρέπει να είναι από «λίαν καλώς» και άνω. 
ίίί) Αντίγραφο τυχόν μεταπτυχιακού τίτλου, 
ίν) Αντίγραφο πιστοποιητικού γλωσσομάθειαςτουλάχι- 
στον καλής γνώσης (επίπεδο Β2) 2 της αγγλικής γλώσσας. 

ν) Για τους άνδρες υποψηφίους πιστοποιητικό στρα¬ 
τολογικής κατάστασης. Για τους άνδρες υποψηφίους με 
αναβολή κατάταξης, υπεύθυνη δήλωση του ν. 1599/1986, 
ότι η αναβολή αυτή επαρκεί για την ολοκλήρωση των 
σπουδών τους. 

νί) Υπεύθυνη δήλωση του ν. 1599/1986 ότι ο υποψήφιος, 
σε περίπτωση που επιλεγεί ως υπότροφος, από την ημε¬ 
ρομηνία σύναψης της τριμερούς σύμβασης μεταξύ του 
υποτρόφου, της Τράπεζας και του ΙΚΥ και κατά το Πρώτο 
Στάδιο του Προγράμματος δεν θα εργάζεται με οποιαδήπο¬ 
τε σχέση εργασίας ή έργου, σε οποιοδήποτε άλλο δημόσιο 
ή ιδιωτικό φορέα, ή ως ελεύθερος επαγγελματίας, πλην 
της πρακτικής άσκησης στην ΕθνικήΤράπεζα της Ελλάδος, 
νϋ) Συνοπτικό βιογραφικό σημείωμα (έως 3 σελίδες), 
νίϋ) Επίσημη βεβαίωση εγγραφής από τη Γραμματεία 
του ΠΜΣ. Στη βεβαίωση αυτή θα πρέπει να αναγράφε¬ 
ται απαραιτήτως αν το μεταπτυχιακό πρόγραμμα είναι 
πλήρους ή μερικής φοίτησης, η διάρκεια του και η τυχόν 
απαίτηση καταβολής διδάκτρων, όπως και το ετήσιο ύψος 
αυτών. Η αναγραφόμενη διάρκεια δεν μπορεί να είναι 
μικρότερη των 18 μηνών (συμπεριλαμβανομένης και της 
εκπόνησης διπλωματικής εργασίας) και μεγαλύτερη των 
24 μηνών (συμπεριλαμβανομένης και της εκπόνησης δι¬ 
πλωματικής εργασίας). Υπόδειγμα της εν λόγω βεβαίωσης 
διατίθεται στο διαδικτυακό τόπο του ΙΚΥ. 


1 Υποψήφιος, κάτοχος πτυχίου/διπλώματος της αλλοδαπής, 
υποβάλλει απαραιτήτως και βεβαίωση ισοτιμίας του Δ.Ο.Α.Τ.Α.Π. 
(Α'ή Β'Τμήμα). Η αντιστοιχία της βαθμολογικής ή αξιολογικής κλί¬ 
μακας των τίτλων σπουδών εκπαιδευτικών Ιδρυμάτων της αλλο¬ 
δαπής, προς τη βαθμολογική κλίμακα των τίτλων σπουδών Α.Ε.Ι. 
της ημεδαπής καθορίζεται από το Δ.Ο.Α.Τ.Α.Π. (Α' ή Β'Τμήμα) και 
μπορεί να αναγράφεται στις βεβαιώσεις ισοτιμιών, που χορηγού¬ 
νται από αυτό. Στις περιπτώσεις κατά τις οποίες οι τίτλοι σπουδών 
των εκπαιδευτικών Ιδρυμάτων της αλλοδαπής δεν αναγράφουν 
βαθμολογία ή αξιολογικούς χαρακτηρισμούς, το ανωτέρω όργανο 
καθορίζει τη βαθμολογική αντιστοιχία κατ'εκτίμηση των τυχόν λοι¬ 
πών στοιχείων ή εγγράφων του οικείου εκπαιδευτικού Ιδρύματος 
και αν τούτο δεν είναι εφικτό, θεωρείται ότι ο σχετικός τίτλος φέρει 
τον κατώτατο βαθμό του αντίστοιχου ελληνικού Πανεπιστημίου 
ή Τ.Ε.Ι. (ν. 2527/1997). 

2 Το επίπεδο γλωσσομάθειας καθορίζεται βάσει του Ευρωπαϊκού 
Πλαισίου Γλωσσομάθειάς. 

ίχ) Επίσημη βεβαίωση από το διευθυντή του ΠΜΣ, 
ότι το ΠΜΣ στο οποίο έχει εγγράφει ο/η υποψήφιος/α 
(α) εντάσσεται σε έναν από τους προκηρυγμένους επι¬ 
στημονικούς τομείς και σε μία από τις προκηρυγμένες 
εξειδικεύσεις και (β) επιτρέπει την παράλληλη πρακτική 
άσκηση του υποψηφίου με σκοπό την απόκτηση επαγ¬ 
γελματικής εμπειρίας. 

χ) Υπουργική απόφαση για τη θεσμοθέτηση και λει¬ 
τουργία του ΠΜΣ ή τελευταία εγκριτική απόφαση από 
τα αρμόδια, κατά νόμο, όργανα, 

χί) Πρόγραμμα Προπτυχιακών Σπουδών και σχετική 
βεβαίωση αναλυτικής βαθμολογίας. 

ΚΕΦΑΛΑΙΟ Γ: 

ΔΙΑΔΙΚΑΣΙΑ ΑΞΙΟΛΟΓΗΣΗΣ 
ΚΑΙ ΕΠΙΛΟΓΗΣ ΥΠΟΤΡΟΦΩΝ - 
ΕΝΑΡΞΗ ΥΠΟΤΡΟΦΙΑΣ - ΠΑΡΑΔΟΤΕΑ 

1. Αξιολόγηση - Κριτήρια επιλογής: 

Η αξιολόγηση των υποψηφίων για Μεταπτυχιακές 
Σπουδές Α’ Κύκλου θα πραγματοποιηθεί από το ΙΚΥ σε 
συνεργασία με την Εθνική Τράπεζα της Ελλάδος. 

Η διαδικασία αξιολόγησης και τα κριτήρια επιλογής 
και μοριοδότησης των υποψήφιων υποτρόφων έχουν 
ως κατωτέρω: 

α) Ο Βαθμός του βασικού πτυχίου (όχι μεταπτυχιακού 
τίτλου) δίνει αντίστοιχα μόρια με ακρίβεια δύο (2) δεκα¬ 
δικών ψηφίων (6,50 -10 μόρια) 

β) Αξιολόγηση (0 - 55 μόρια). Συνεκτιμώνται: 

• Πρόγραμμα προπτυχιακών σπουδών (0 - 25 μόρια) 
στους τομείς των οικονομικών/χρηματοοικονομικών, 
θετικών επιστημών, πληροφορικής καθώς και νομικών 
ή πολυτεχνικών σχολών. 

• Επίπεδο γνώσηςτης Αγγλικήςγλώσσας (3 -15 μόρια). Η 
καλή γνώση (επίπεδο Β2) λαμβάνει τρία (3) μόρια, η πολύ 
καλή γνώση (επίπεδο 61) λαμβάνει εννέα (9) μόρια και η 
άριστη γνώση (επίπεδο € 2 ) λαμβάνει δεκαπέντε (15) μόρια. 

• Λοιπά στοιχεία βιογραφικού (0-15 μόρια). Ενδεικτι¬ 
κά, τυχόν πρόσθετο μεταπτυχιακό σε συναφείς κατά τα 
ανωτέρω τομείς, εξειδικευμένες γνώσεις, πιστοποιήσεις, 
γνώσεις Η/Υ. 

γ) Συνέντευξη (0-35 μόρια). Σημειώνεται ότι δικαίωμα 
συμμετοχής στο στάδιο γ’, ήτοι στη συνέντευξη, έχουν οι 
υποψήφιοι που θα συγκεντρώσουν τουλάχιστον τριάντα 
(30) μόρια ως προςτο κριτήριο β' (ήτοιτην αξιολόγηση). 
Η συνέντευξη συνιστά υποχρεωτικό στάδιο της διαδικα¬ 
σίας επιλογής και κατά τη διάρκεια της αξιολογείται το 
επίπεδο επαγγελματικών δεξιοτήτων των υποψηφίων 
(ενδεικτικά: ομαδικότητα, επικοινωνιακές δεξιότητες, 
προσανατολισμός στο αποτέλεσμα, κλπ.). Στην περί¬ 
πτωση που ένας υποψήφιος λάβει λιγότερα από είκοσι 
(20) μόρια στο στάδιο της συνέντευξης δεν δύναται να 
ενταχθεί στους πίνακες επιτυχόντων του Προγράμματος. 

2. Πίνακες επιλεγέντων και ενστάσεις: 

Βάσει των ανωτέρω καταρτίζονται από την Υπηρεσία 
οι προσωρινοί πίνακες επιλεγέντων/επιλαχόντων και 
απορριφθέντων (όσων δεν πληρούν τις προϋποθέσεις 
της προκήρυξης και όσων δεν πληρούν το όριο των μο¬ 
ρίων των β’ και γ' κριτηρίων) υποψηφίων του προγράμ¬ 
ματος κατά φθίνουσα βαθμολογική σειρά. 


Ενστάσεις επί των πινάκων αυτών υποβάλλονται εντός 
πέντε ημερών στο ΙΚΥ, Λεωφόρος Εθνικής Αντιστάσεως 
41, 14234, Νέα Ιωνία. Οι ενστάσεις υποβάλλονται είτε 
προσωπικά στο πρωτόκολλο του ΙΚΥ, είτε αποστέλλονται 
με συστημένη αλληλογραφία. Οι ενστάσεις εξετάζονται 
από το ΔΣτου ΙΚΥ. 

Σε συνέχεια της ολοκλήρωσης της διαδικασίας των 
ενστάσεων καταρτίζεται οριστικός πίνακας επιλεγέντων 
υποψηφίων του προγράμματος και επικυρώνεται από το 
Διοικητικό Συμβούλιο του ΙΚΥ. Ο πίνακας αυτός αποστέλ- 
λεται στην Εθνική Τράπεζα της Ελλάδος. 

Σε περίπτωση ισοβαθμίας στην τελευταία προκηρυγ¬ 
μένη θέση εκάστου επιστημονικού τομέα, η επιλογή του/ 
των υποψηφίου/ων υποτρόφων θα γίνει από το ΔΣ του 
ΙΚΥ με κριτήριο το χαμηλότερο οικογενειακό εισόδημα. 

3. Παραδοτέα: Μεταπτυχιακός Τίτλος Ειδίκευσης και 
βεβαίωση από την ΕθνικήΤράπεζατης Ελλάδος γιατη δι¬ 
άρκεια και το αντικείμενο της πρακτικής άσκησης, όπως 
ειδικότερα ορίζεται στα Κεφάλαια Δ' και Ε' της παρούσας. 

4. Έναρξη υποτροφίας 

• Απαραίτητη προϋπόθεση για την έναρξη καταβολής 
της υποτροφίας είναι η σύναψη σχετικής σύμβασης με 
το ΙΚΥ, όπου ορίζονται οι υποχρεώσεις και οι όροι της 
υποτροφίας, καθώς και με την Εθνική Τράπεζα Ελλάδος, 
όπου ορίζονται οι υποχρεώσεις και οι όροι της πρακτικής 
άσκησης. 

• Η υπογραφή της τριμερούς σύμβασης μεταξύ υπο¬ 
τρόφου, ΙΚΥ και ΕΤΕ προϋποθέτει ότι κατά τη σύναψη 
της και μέχρι την ημερομηνία ολοκλήρωσης του Πρώ¬ 
του Σταδίου του Προγράμματος ο υπότροφος δεν θα 
εργάζεται με οποιαδήποτε σχέση εργασίας ή έργου, σε 
οποιοδήποτε άλλο δημόσιο ή ιδιωτικό φορέα, ή ως ελεύ¬ 
θερος επαγγελματίας, πλην της πρακτικής άσκησης στην 
Εθνική Τ ράπεζα της Ελλάδος. 

• Η έναρξη της υποτροφίας θα πρέπει να γίνει υποχρε¬ 
ωτικά έως την ημερομηνία που θα οριστεί από το ΙΚΥ. 

• Δεν επιτρέπεται για οποιοδήποτε λόγο αναβολή έναρ¬ 
ξης ή ενδιάμεση αναστολή/διακοπή της υποτροφίας. 

ΚΕΦΑΛΑΙΟ Δ: 

ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣ 

Το πρόγραμμα περιλαμβάνει δύο στάδια: 

Πρώτο στάδιο: 

Παρακολούθηση ΠΜΣ με διάρκεια από 18 έως 24 
μήνες με παράλληλη πρακτική άσκηση για απόκτηση 
επαγγελματικής εμπειρίας (βλ. ΚΕΦ. Ε). Κατά το πρώτο 
στάδιο ο υπότροφος λαμβάνει χρηματοδότηση με τη 
μορφή υποτροφίας μόνον από το ΙΚΥ. 

Ο χρόνος διάρκειας εκάστου ΠΜΣ ορίζεται στην 
Υπουργική απόφαση θεσμοθέτησης και λειτουργίας του. 
Σε περίπτωση που η Υπουργική απόφαση έχει τροπο¬ 
ποιηθεί ο υποψήφιος δύναται να προσκομίσει την τε¬ 
λευταία εσωτερική ρύθμιση του Τμήματος/Σχολής όπως 
αυτή έχει εγκριθεί από τα αρμόδια, κατά νόμο, όργανα 
απόφασης. 

Κατά τη διάρκεια του πρώτου σταδίου του προγράμ¬ 
ματος ο υπότροφος οφείλει να προσκομίζει στο ΙΚΥ 
αναλυτική βαθμολογία ανά εξάμηνο. Με τη λήξη αυ¬ 
τού, υποχρεούται αυστηρά να καταθέσει στο ΙΚΥ: α) το 

μεταπτυχιακό τίτλο ειδίκευσης και β) βεβαίωση από την 
Εθνική Τράπεζα, για τη διάρκεια και το αντικείμενο της 
πρακτικής άσκησης. 

Δεύτερο στάδιο: 

Εργασία πλήρους απασχόλησης για δύο έτη στην Εθνι¬ 
κή Τράπεζα της Ελλάδος (βλ. ΚΕΦ. Ε). 

ΚΕΦΑΛΑΙΟ Ε: 

ΠΡΑΚΤΙΚΗ ΑΣΚΗΣΗ ΣΤΗΝ ΕΘΝΙΚΗ ΤΡΑΠΕΖΑ 

ΓΙΑ ΑΠΟΚΤΗΣΗ ΕΠΑΓΓΕΛΜΑΤΙΚΗΣ ΕΜΠΕΙΡΙΑΣ 

ΚΑΙ ΕΡΓΑΣΙΑ ΠΛΗΡΟΥΣ ΑΠΑΣΧΟΛΗΣΗΣ 

Τμήμα του Προγράμματος Υποτροφιών αποτελεί η 
απασχόληση των φοιτητών στην Εθνική Τράπεζα, στο 
πλαίσιο της οποίας οι φοιτητές θα έχουν τη δυνατότητα 
συστηματικής ανάπτυξης των γνώσεων και δεξιοτήτων 
τους μέσω στοχευμένης εκπαίδευσης και πρακτικής 
άσκησης. Συγκεκριμένα, κατά τη διάρκεια των μετα¬ 
πτυχιακών τους σπουδών οι υπότροφοι θα πραγματο¬ 
ποιούν πρακτική άσκηση για απόκτηση επαγγελματικής 
εμπειρίας (ημερήσια απασχόληση 5 ωρών κατά ανώτατο 
όριο) στην Εθνική Τράπεζα - λαμβάνοντας υπόψη τον 
τόπο σπουδών τους. Σημειώνεται ότι στο πλαίσιο της 
πρακτικής τους άσκησης, οι φοιτητές θα αξιολογούνται 
σε εξαμηνιαία βάση από αρμόδια στελέχη τηςΤράπεζας. 

Μετά την ολοκλή ρωση των μεταπτυχιακών τους σπου¬ 
δών, η Εθνική Τράπεζα θα απασχολήσει τους υποτρό¬ 
φους του προγράμματος μέσω σύμβασης εξαρτημένης 
εργασίας πλήρους απασχόλησης για τα επόμενα 2 έτη, 
σύμφωνα με την εκάστοτε ισχύουσα νομοθεσία. 

ΚΕΦΑΛΑΙΟ ΣΤ: ΚΥΡΩΣΕΙΣ 

Σε περίπτωση διακοπής από τον υπότροφο των με¬ 
ταπτυχιακών σπουδών πριν την ολοκλήρωση αυτών ή/ 
και αθέτησης των συμβατικών υποχρεώσεων που έχει 
αναλάβει έναντι του ΙΚΥ, ο υπότροφος υποχρεούται 
σε πλήρη επιστροφή της υποτροφίας, όπως ακριβώς 
ορίζεται και για όλα τα προγράμματα υποτροφιών του 
ΙΚΥ. Στην περίπτωση αυτή διακόπτεται ταυτόχρονα και 
η πρακτική άσκηση και η Εθνική Τράπεζα της Ελλάδος 
δεν υποχρεούται να τον προσλάβει με σύμβαση εξαρτη¬ 
μένης εργασίας πλήρους απασχόλησης κατά τα ανωτέρω 
(β' στάδιο του Προγράμματος). 

Επίσης, η ΕΤΕ δικαιούται να ζητήσει τη διακοπή της 
πρακτικής άσκησης για απόκτηση επαγγελματικής 
εμπειρίας, ή να αρνηθεί την πρόσληψη του υποτρόφου 
μετά τη λήξη της υποτροφίας, σε περίπτωση που κατά τη 
διάρκεια της πρακτικής άσκησης προκόψουν περιστα¬ 
τικά αφορούντα το πρόσωπό του, τα οποία αποτελούν 


σπουδαίο λόγο, υπό την έννοια του άρθρου 672 του ΑΚ 
(εφαρμοζομένου κατ' αναλογία). 

Οι συμβαλλόμενοι συμφωνούν με την σχετική σύμ¬ 
βαση ότι δυνατότητα μη ένταξης του υποτρόφου στο β' 
στάδιο του Προγράμματος προϋποθέτει την προηγού¬ 
μενη κοινή σύμφωνη γνώμη τους. 

ΚΕΦΑΛΑΙΟ Ζ: 

ΟΙΚΟΝΟΜΙΚΕΣ ΠΑΡΟΧΕΣ 

Οι οικονομικές παροχές που περιγράφονται στο παρόν 
κεφάλαιο αφορούν στο πρώτο στάδιο του προγράμ¬ 
ματος και περιλαμβάνουν τα μεικτά ποσά, τα οποία θα 
καταβάλλονται στους υποτρόφους, δηλαδή τα ποσά τα 
οποία θα λαμβάνει ο υπότροφος ανά κατηγορία επιλέ¬ 
ξιμης δαπάνης πριν την παρακράτηση των εκάστοτε 
νόμιμων κρατήσεων υπέρ του Ελληνικού Δημοσίου και 
τραπεζικών εξόδων, καθώς και των όποιων απαιτούμε- 
νων ασφαλιστικών κρατήσεων. 

Συγκεκριμένα, στους υποτρόφους χορηγούνται: 

α) Μηνιαία τροφεία ύψους πεντακοσίων ευρώ 
(500,00€). 

β) Δαπάνες για τα δίδακτρα του μεταπτυχιακού προ¬ 
γράμματος, έως 3.000,00 ευρώ ανά ακαδημαϊκό έτος. 

Οι οικονομικές παροχές του δεύτερου σταδίου θα 
προσδιοριστούν μέσω της σχετικής σύμβασης που θα 
συνάψει ο υπότροφος με την Εθνική Τράπεζα, μετά την 
ολοκλήρωση των μεταπτυχιακών του σπουδών. 

ΚΕΦΑΛΑΙΟ Η: 

ΛΟΙΠΕΣ ΔΙΑΤΑΞΕΙΣ 

1. Η υποβολή αίτησης υποψηφιότητας, καθώς και η 
κατάρτιση και επικύρωση των πινάκων των επιλεγέντων 
υποψηφίων δεν συνεπάγεται καθ' οιονδήποτε τρόπο 
υποχρέωση του ΙΚΥ να καταρτίσει σύμβαση με τον εν¬ 
διαφερόμενο και νατού χορηγήσει την υποτροφία. 

2. Επιμέρους ζητήματα, τα οποία ενδέχεται να ανακύ- 
ψουν κατά την υλοποίηση του προγράμματος υποτρο¬ 
φιών και δεν περιλαμβάνονται στην παρούσα απόφαση, 
ρυθμίζονται με αποφάσειςτου Διοικητικού Συμβουλίου 
του ΙΚΥ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 16 Νοεμβρίου 2018 
Οι Υπουργοί 

Παιδείας, Έρευνας Αναπληρωτής 

και Θρησκευμάτων Υπουργός Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΓΕΩΡΓΟΣ ΧΟΥΛΙΑΡΑΚΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























